b'\n_START_ARTICLE_\nIWF Vikipedijos blokavimas\n_START_PARAGRAPH_\nIWF Vikipedijos blokavimas\xc2\xa0\xe2\x80\x93 interneto steb\xc4\x97jimo tarybos (Internet Watch Foundation) Jungtin\xc4\x97s Karalyst\xc4\x97s padalinio atliktas Angli\xc5\xa1kos Vikipedijos puslapio apie grup\xc4\x97s Scorpions album\xc4\x85 en:Virgin Killer u\xc5\xbeblokavimas (nuo 2008\xc2\xa0m. gruod\xc5\xbeio 5 d.), teigiant, kad jame pavaizduotas albumo vir\xc5\xa1elis yra potencialiai nelegalus kaip skatinantis vaik\xc5\xb3 pornografij\xc4\x85._NEWLINE_Visi pagrindiniai Jungtin\xc4\x97s Karalyst\xc4\x97s interneto tiek\xc4\x97j\xc5\xb3 (BT Group, Vodafone, Virgin Media/Tesco.net, Be/O2, EasyNet/UK Online/Sky Broadband, Demon, TalkTalk) adresai (95\xc2\xa0% vartotoj\xc5\xb3) buvo u\xc5\xbeblokuoti nuo puslapio per\xc5\xbei\xc5\xabros Vikipedijoje, nepaisant to, kad albumo vir\xc5\xa1el\xc4\xaf galima laisvai rasti visame internete, pats albumas yra pardavin\xc4\x97jimas JK. Visi \xc5\xa1i\xc5\xb3 tiek\xc4\x97j\xc5\xb3 vartotojai prie Vikipedijos jungiami ne \xc4\xafprastu IP adresu, bet per kelis Proxy serverius. Tai l\xc4\x97m\xc4\x97, kad daugelis JK Vikipedijos naudotoj\xc5\xb3 patyr\xc4\x97 nepatogum\xc5\xb3, kadangi d\xc4\x97l vandalizm\xc5\xb3 \xc5\xa1ie proxy serveriai netrukus buvo u\xc5\xbeblokuoti ir konstruktyv\xc5\xabs naudotojai neteko galimyb\xc4\x97s redaguoti anonimi\xc5\xa1kai, o kai kuriose Vikipedijose\xc2\xa0\xe2\x80\x93 visi\xc5\xa1kai (kur nebuvo at\xc5\xbeym\xc4\x97tas automatinis blokavimas).'